ຣັເຊຍ ສັ່ງຖອນກຳລັງທະຫານອອກຈາກເມືອງສຳຄັນຂອງພູມິພາກໂດເນສ ຍ້ອງຖືກກອງກຳລັງຢູເຄຣນອ້ອມ.
ວັນທີ 1 ຕຸລາ 2022 ອິກໍ ໂຄເຊນຄອຟ ໂຄສົກກະຊວງປ້ອງກັນປະເທດຣັດເຊຍ ຖະແຫຼງການວ່າ ໄດ້ຖອນກຳລັງທະຫານອອກຈາກເມືອງລິມັນ (Lyman) ເນື່ອງຈາກຄວາມສ່ຽງທີ່ຖືກອ້ອມ ຂະນະດຽວກັນ ກໍຍອມຮັບວ່າ ຢູເຄຣນມີກຳລັງທະຫານທີ່ເໜືອກວ່າ.
ຄຳຖະແຫຼງການຂອງກະຊວງປ້ອງກັນປະເທດຣັດເຊຍທີ່ມີຂຶ້ນ ຫຼັງຈາກກອງບັນຊາການຕະເວັນອອກຂອງກອງທັບຢູເຄຣນລະບຸວ່າ ຢູເຄຣນໄດ້ອ້ອມທະຫານຣັດເຊຍຫຼາຍພັນຄົນໃນເມືອງລິມັນ ໃນພູມິພາກໂດເນສ.
ໂດຍກ່ອນໜ້ານັ້ນ ໃນວັນທີ ວັນທີ 30 ກັນຍາ ທີ່ຜ່ານມາ ຣັດເຊຍກໍໄດ້ປະກາດພະນວກ 4 ພູມິພາກຂອງຢູເຄຣນເຂົ້າເປັນສ່ວນໜຶ່ງຂອງຣັດເຊຍຢ່າງເປັນທາງການ ຫຼັງຈາກຈັດການລົງປະຊາມັດຕິ ຫຼື ການລົງຄະແນນສຽງທີ່ລັດຖະບານຢູເຄຣນ ແລະ ບັນດາຊາດຕ່າງໆ ເຫັນວ່າເປັນການລົງຄະແນນສຽງທີ່ບໍ່ຖືກຕ້ອງ ແລະ ລະເມີດກົດໝາຍລະຫວ່າງປະເທດ.
ໃນຂະນະດຽວກັນ ທ່ານ ໂວໂລດິເມຍ ເຊເລນສະກີ ປະທານາທິບໍດີຢູເຄຣນ ໄດ້ປະກາດວ່າ ຢູເຄຣນກຳລັງສະມັກເປັນສະມາຊິກອົງການສົນທິສັນຍາແອັດແລນຕິກເໜືອ ຫຼື ນາໂຕ (NATO) ຢ່າງເປັນທາງການ ຫຼັງຈາກທີ່ ຣັດເຊຍປະກາດ “ຮວມແຜ່ນດິນ” ພະນວກ 4 ພູມິພາກຂອງຢູເຄຣນຄື ລູຮານ ໂດເນສ ເຄີຊອນ ແລະ ຊາໂປລິສເຊຍ.
ທັ້ງນີ້ ເຊເລນສະກີ ກ່າວວ່າ ກຳລັງດຳເນີນການຂັ້ນຕອນຢ່າງເດັດຂາດ ແລະ ຮີບດ່ວນ ເພື່ອປ້ອງກັນປາຊາຊົນຊາວຢູເຄຣນ.